OBJAVA ZA MEDIJE

REZULTATI OCJENJIVANJA VINA ZA 51. IZLOŽBU VINA KONTINENTALNE HRVATSKE U SVETOM IVANU ZELINI

**Traminac, izborna berba prosušenih bobica, godina berbe 2017., vino vinarije OPG Josip Rajaković – šampion 51. Izložbe vina kontinentalne Hrvatske i šampion vina Zagrebačke županije**

**Sveti Ivan Zelina, 30. svibnja 2019.** - Za 51. po redu Izložbu vina kontinentalne Hrvatske, koja će biti održana 7. lipnja u Svetom Ivanu Zelini, pristiglo je ukupno 300 uzoraka vina.

Najbolje ocjenjena vina su:

**1. Nagrada "Ljerka Habuzin" – za najbolje ocjenjeno vino autohtone sorte kraljevina**

Kraljevina, berba 2018., OPG PUHELEK PUREK STJEPAN

**2. Nagrada "Milan Pažić – za najbolje ocjenjeno bijelo suho mirno vino**

Sauvignon, berba 2017., OPG PUHELEK PUREK STJEPAN

**3. Nagrada "Pero Krznarić" – za najbolje ocjenjeno bijelo vino s ostatkom neprovrela šećera, izuzev predikatnih vina**

Pinot sivi, berba 2018., VINARIJA MATOČEC

**4.** **Nagrada “Dagutin Stražimir” - za najbolje ocjenjen vizualni identitet boce**

Rose premium, berba 2018., KUTJEVO D.D.

**5.Nagrada za najbolje ocijenjeno predikatno vino**

Traminac, izborna berba prosušenih bobica, godina berbe 2017., OPG JOSIP RAJAKOVIĆ

**6. nagrada za najbolje ocjenjeno crno vino**

Pinot crni, berba 2016., KUTJEVO D.D.

**7. Nagrada za najbolje ocjenjeno pjenušavo vino**

Pjenušac Grinwold- Josipa, berba 2015., OPG JOSIP RAJAKOVIĆ

**8. Nagrada za najbolje ocjenjeno voćno vino**

Sibirska borovnica, berba 2018., OPG ŽABIĆ MATIJA

9. Nagrada za najbolje ocjenjeno suho bijelo mirno vino Sjeverozapadne Hrvatske

Sauvignon, berba 2017., OPG PUHELEK PUREK STJEPAN

**10. Nagrada za najbolje ocjenjeno bijelo mirno vino s ostatkom neprovrela šećera Sjeverozapadne Hrvatske**

Pinot sivi, berba 2018., VINARIJA MATOČEC

**11. Nagrada za najbolje ocjenjeno crno vino Sjeverozapadne Hrvatske**

Zweigelt, berba 2018., OPG ZALEZNIK

**12. Najbolje ocjenjeno vino - Šampion 51. izložbe vina kontinentalne Hrvatske**

Traminac, izborna berba prosušenih bobica, godina berbe 2017., vino vinarije OPG JOSIP RAJAKOVIĆ

Od ove godine, u sklopu Izložbe vina kontinentalne Hrvatske dodjeljuju se nagrade za najbolje ocjenjena vina Zagrebačke županije.

**Nagrade za najbolje ocjenjena vina Zagrebačke županije:**

1. Bijelo mirno suho vino;

Sauvignon, berba 2017., OPG PUHELEK PUREK STJEPAN

1. Bijelo mirno vino s ostatkom sladora;

Traminac, berba 2018., OPG JOSIP RAJAKOVIĆ

1. Ružičasto i crno mirno vino;

Zweigelt, berba 2018., OPG ZALEZNIK

1. Pjenušavo vino;

Pjenušac Grinwold- Josipa, berba 2015., OPG JOSIP RAJAKOVIĆ

1. Vino iz posljednje godine berbe;

Chardonnay, berba 2018., OG JAREC KURE

1. Ukupni županijski šampion.

Traminac, izborna berba prosušenih bobica, godina berbe 2017., vino vinarije OPG JOSIP RAJAKOVIĆ

Uz gore navedene nagrade, dodijeljeno je 86 zlatnih, 120 srebrnih, 50 brončanih medalja i 6 priznanja. Vina je ocjenjivalo stručno povjerenstvo od 15 degustatora, dobrih poznavatelja vina kontinentalne Hrvatske, pod vodstvom prof.dr.sc. Ane Jeromel.

Izložba vina u Svetom Ivanu Zelini održat će se od 3. - 8. lipnja. Nagrade će se dodjeljivati **7. lipnja** u prostoru sportske dvorane koji će biti uređen kao izlagački prostor, te prostor za poslovne susrete vinara, vinogradara i drugih sudionika u industriji proizvodnje i distribucije vina. Program započinjemo sa stručnim radionicama: "Kraljevski užitak"- Prvo ljetno vino - Kraljevina Zelina, Voditeljica: dr.sc. Ivana Puhelek, Agronomski fakultet, Zavod za vinogradarstvo i vinarstvo, a nakon toga Sljubljivanje sira i VINA od DAVNINA, Voditeljica: Višnja Krapljan, dipl.ing.agr. i Nataša Puhelek Puština, dipl.ing.agr. Ministarstvo poljoprivrede. Naglasak je stavljen i na bogati program za posjetitelje. Uz degustaciju vina moći će se probati brojni gastronomski specijaliteti. Za dobru glazbu će se pobrinuti TS GAZDE.

Događanja u sklopu IVKH započeti će već u **ponedjeljak** **3. lipnja** sa predstavljanjem rezultata projekta „Klonska selekcija kultivara kraljevina“ Agronomskog fakulteta Zagreb. Voditelji: Prof. dr. Edi Maletić, Zavod za vinogradarstvo i vinarstvo i Prof. dr. Ivan Pejić, Zavod za genetiku u oplemenjivanje bilja. U **četvrtak 6. lipnja** u Muzeju Zelina imamo otvorenje izložbe i promocija knjige u kojoj se nalaze brojni štikleci i događanja vezanih uz vino i društveni život svetoivanjaca i drugih, „Vinske spelancije i hincutarije svetoivanjcov i dotepencov“. Događanja završavamo u **subotu 8. lipnja** sa vinskim marathonom.

Sveti Ivan Zelina ima bogatu povijest proizvodnje vina i može se pohvaliti kao jedini grad u Hrvatskoj u kojem je tradicija održavanja vinskih izložbi stara više od jednog i pol stoljeća. Prva izložba vina na ovim prostorima održana je davne 1860. godine zaslugom Dragutina Stražimira (1821. - 1891.) koji je svojim djelovanjem i znanjem sabranim u knjizi „Vinogradar“ učinio mnogo na vinogradarskoj, ali i ukupnoj gospodarskoj svijesti ljudi ovog kraja. On je postavio temelje modernog vinogradarstva, a svoja je vina izlagao i na izložbama širom Europe. O važnosti ove izložbe govori i podatak da su stručni ocjenjivački sudovi dosad ocijenili preko dvanaest tisuća uzoraka vina. Ovako veliki interes dodatno ističe grad Sveti Ivan Zelinu kao jedan od najznačajnijih hrvatskih gradova u razvoju vinske kulture i tradicije.

Pokrovitelji 51. Izložbe vina kontinentalne Hrvatske su Vlada Republike Hrvatske, Ministarstvo poljoprivrede i Zagrebačka županija.

# # #

Za više informacija slobodno se obratite:

Turistička zajednica grada Svetog Ivana Zeline

Trg Ante Starčevića 13

10380 Sveti Ivan Zelina

Tel/Fax : 01/2061-808, Email:[tzg@zelina.hr](mailto:tzg@zelina.hr), Web: [www.tz-zelina.hr](http://www.tz-zelina.hr), #*visitsvetiivanzelina*